text: [{"text_idx": "#000004", "text": "Madrame a Butangi bwa Bible"}, {"text_idx": "#000007", "text": "En-en, badi\u2019ko. Le ba\u0304tambile kwepi? Vuluka, Leza wa\u0304pangile bamwikeulu na kyabuntu kya bwanapabo bwa kwitongela. Abo ba mwana-mulume ne mwana-mukaji babajinji, ba Adama ne Eva bapwa\u2019tu kupangibwa, kipangwa kimo kibwaninine kya ku mushipiditu kya\u0304ingidije bibi bwanapabo bwakyo bwa kwitongela ne kulengeja butomboki pano pa ntanda. Kya\u0304lengeje ba Adama ne Eva batombokele Leza. (Ngalwilo 3:1-7; Kusokwelwa 12:9) Bible katelelepo dijina dya kino kipangwa kya ku mushipiditu nansha mu mulongo mokya\u0304di momwa mu\u0304lu kumeso kwa kutomboka. Ino akyo pa kupwa kutomboka, Bible we\u0304kityile pa dijina dikifwaninwe dya bu Satana, kushintulula ko kunena\u2019mba \u201cKinkwa,\u201d ne dya bu Dyabola, dishintulula\u2019mba \u201cVubavuba.\u201d\u200b\u2014Mateo 4:8-11."}, {"text_idx": "#000008", "text": "Inoko i kya bulanda, mwanda butomboki boba\u0304tombokele Leza kebwa\u0304fudilepo\u2019nka pene\u2019pa. Mu mafuku a Noa namo bamwikeulu bampikwa kuyukana buvule ba\u0304shile \u201cki\u0304kalo kyabo kine kibafwaninwe\u201d mu kisaka kya Leza kya momwa mu\u0304lu. Ba\u0304iya pano panshi ne kuvwala ngitu ya misunya kebalonga bilongwa bibi ne busekese, bintu kebikwatan\u0303enepo na kipangila kyabo.\u200b\u2014Yude 6; Ngalwilo 6:1-4; 1 Petelo 3:19, 20."}, {"text_idx": "#000009", "text": "Le i bika bya\u0304fikile bano bamwikeulu babi? Leza pa kuleta dilobe dya ntanda yonso mwanda wa kuto\u0304keja pano pa ntanda, bano bamwikeulu babi ba\u0304vu\u0304dile imbidi ya misunya ne kujokela mu ki\u0304kalo kya ku mushipiditu. Inoko, Leza ka\u0304lekelepo bano bamwikeulu bajokele pa \u201ckyaba kyabo kibajinji.\u201d Ino, we\u0304batakiki\u0304le mu ngikadilo ya bulanda ya ku mushipiditu, mu \u201cbi\u0304na bya fukutu bwi\u0304,\u201d bine biyukene bu Talataluse. (Yude 6; 2 Petelo 2:4) Bano bandemona ba\u0304ketu\u0304dile abo bene mu lupusa lwa Satana Dyabola, \u201cmulopwe wa bandemona,\u201d mwine \u201cwiinanyanga bu mwikeulu wa kito\u0304keji.\u201d\u200b\u2014Mateo 12:24; 2 Kodinda 11:14."}, {"text_idx": "#000010", "text": "Bible ufundija\u2019mba Bulopwe bwa Leza bupelwe Meshiasa, umbikalo wa momwa mu\u0304lu, bwashimikilwe mu 1914. * Kinondanonda\u2019tu na kino kinkumenkume kikatampe, Satana ne bandemona bandi bapangilwe mu\u0304lu ne kwelwa pano pa ntanda. Kuvula kwa bibi ne busekese bine bisusula bantu pano pa ntanda i bilupuke ku bukalabale ne ku lupusa lwabo lubi.\u200b\u2014Kusokwelwa 12:9-12."}, {"text_idx": "#000011", "text": "Inoko, kuvula kwa bintu bibi ne bukalabale bwa malwa kulombola\u2019mba pano lupusa lwabo lubi keludi pabwipi ne kufula. Panopano ponka, bino bipangwa bya ku mushipiditu kebisapo kwikala na bukomo bwa kulonga kintu. Ebiya Bulopwe bwa Leza pa kupwa kuludika pano pa ntanda mu bula bwa myaka 1000, ino mishipiditu mibi ikapebwa mukenga wa mfulo mu kakitatyi katyetye wa kutompa muzo wa muntu. Kupwa ikonakanibwa lonsololo.\u200b\u2014Mateo 25:41; Kusokwelwa 20:1-3, 7-10."}, {"text_idx": "#000014", "text": "Le Dyabola ubwanya kwikala na lupusa pa bantu namani, ne ukaleka kupya mu makinga andi namani?"}, {"text_idx": "#000017", "text": "Lelo i banga? Lelo mwikeulu ne mwikeulu udi na dijina ne ngikadila yandi?"}]